
127/2026. (III.30.) határozata

a Helyi humán fejlesztések Mór városában című projekt rendezvényszervezési szolgáltatásaira vonatkozó közbeszerzési eljárás lezárása tárgyában

Mór Városi Önkormányzat Képviselő-testülete - az ajánlatkérő Önkormányzat részéről - a 32/2026. (I.28.) határozattal a TOP_PLUSZ-3.2.1-23-MR1-2025-00001 kódszámú, Helyi humán fejlesztések Mór Városában című projekt rendszervényszervezési szolgáltatásai tárgyában a közbeszerzésekről szóló 2015. évi CXLIII. törvény 117. §-a szerint rögzített feltételek fennállása alapján, a Második Részben foglalt szabályok által nem kötött, önálló eljárási szabályok szerinti indított közbeszerzési eljárás kapcsán a határozat 1. sz. mellékletét képező Előterjesztésben foglaltakat jóváhagyva és az eljárást lezárva: 

· azt eredményesnek nyilvánítja,

· nyertes ajánlattevőnek az RCs Prime Rendezvény Szolgáltató és Kereskedelmi Kft.-t (8000 Székesfehérvár, Fáy András lakótelep 1) választja ki nettó 129 862 205 Ft + ÁFA, azaz bruttó 164 925 000 Ft ajánlati árral.

· A szükséges fedezet rendelkezésre áll az Önkormányzat 2026. évi költségvetésében a „TOP_PLUSZ-3.2.1-23-MR1-2025-000001 Helyi humán fejlesztések (dologi kiadások)” kiadási előirányzaton. 


Továbbá a Képviselő-testület felhatalmazza a polgármestert a közbeszerzési dokumentációnak és nyertes ajánlatnak megfelelő tartalommal megköthető vállalkozási szerződés aláírására.

